TRANSPÒ POU ENTÈVANSYON POU TIMOUN PITI (EI ann anglè)
Si w bezwen transpò pou pitit ou ka benefisye sèvis EI yo detaye nan Plan Sèvis Fanmi Pèsonèl (IFSP ann anglè) li a, Depatman Sante Piblik la (DPH ann anglè) ka ede w.
KALIFIKASYON

Timoun ki gen ant 0 ak 3 ane ki anwole nan 

 yon pwogram EI kominotè sètifye e ki resevwa sèvis yo detaye nan yon IFSP ka benefisye transpò si yon paran pa gen mwayen transpò pa yo, oswa si l bezwen transpò pou yon sèivs EI.
KI JAN POU FÈ DEMANN
Si w bezwen transpò pou yon sèvis EI, pale ak kowòdonatè sèvis ou a oswa ak pwogram EI a. Y ap ede w ranpli yon fòmilè demann transpò. Pwosesis la pran anviwon yon semèn depi lè w ranpli e depoze fòmilè a pou rive lè sèvis transpò a kòmanse. 
SEKIRITE & SIVEYANS
DPH ak Biwo Transpò Sèvis Imen an (HST ann anglè) gen egzijans pou konpayi transpò, pwogram EI, ak paran pou asire sekirite timoun yo pandan transpò.

EGZIJANS POU KONPAYI TRANSPÒ gen ladan yo: 
•	Fòk machin nan byen antretni, pwòp, pa gen lafimen, gen yon pake premye swen, epi gen yon radyo kominikasyon oswa telefòn selilè.
•	Konpayi transpò a pral ba w yon lè pou yo vin chèche e depoze timoun nan. Fòk machin nan rive nan yon espas 15 minit anvan oubyen apre lè yo te pwograme a.
•	Vwayaj yo dwe rive alè e fòk yo pa pran plis pase 45 minit yon direksyon.
•	Fòk tout timoun yo byen sekirize nan yon chèz timoun ki sekirize ki ranpli kritè federal yo e ki apwopriye pou gwosè ak pwa timoun nan.
•	Fòk tout moun ki nan transpò a mete yon senti sekirite.
•	Fòk gen yon moun k ap bay siveyans nan machin nan depi gen 3 oubyen plis timoun nan machin nan san pa gen yon paran oswa responsab. Moun k ap siveye a dwe chita nan youn nan plas dèyè yo ansanm ak timoun yo.
•	Fòk chofè ak moun k ap bay siveyans yo pase verifikasyon pase kriminèl nasyonal, rapò machin, ak egzamen dwòg/alkòl.
•	Fòk chofè ak moun k ap bay siveyans yo sètifye nan swen dijans de baz ak CPR (Resisite Kè ak Poumon) pou tibebe ak timoun.

RESPONSABLITE PARAN YO
Fòk yon paran:
•	Bay yon chèz timoun sekirize ki ranpli kritè sekirite federal yo e ki apwopriye pou wotè ak pwa pitit ou.
•	Fòk yon paran oubyen responsab monte machin nan ansanm ak nenpòt timoun ki gen mwens pase 18 mwa.
•	Idantifye nenpòt moun ou vle ki pou resevwa pitit ou nan men konpayi transpò a. Moun sa yo dwe gen yon pyès idantite ki gen foto pou konfime kiyès yo ye. Konpayi transpò a PAP lage timoun ou nan men kèlkeswa moun ki pa nan lis sa a.
•	Fè pitit ou asiste sèvis regilyèman.
•	Se pou w pare nan lè y ap vin chèche pitit ou e se pou w lakay ou nan lè y ap vin depoze l.
•	Rele konpayi transpò a ak pwogram EI a omwen 1 èdtan anvan y ap vin chèche pitit ou si pitit ou pral absan.
•	Fè pwogram EI a konnen nenpòt pwoblèm transpò ki genyen.

Yo gendwa kanpe sou transpò e pote chanjman nan IFSP a:
•	Si ou menm, oubyen yon moun ou te idantifye, pa t lakay ou pou resevwa pitit ou lè yo te vin depoze l.
•	Si yo vin chèche pitit ou, epi l pa la, 3 fwa oubyen plis pandan yon mwa, san w pa t gentan rele konpayi transpò a 1 èdtan anvan yo te vin chèche l la.
•	Ou pa itilize transpò pou 2 mwa youn apre lòt.

Men pwogram EI ou a:

_________________________________________________

Telefòn _____________________________ 	

Men konpayi transpò w:

_________________________________________________

Telefòn ____________________________________ 	

Anons pou Paran:
Si w gen nenpòt pwoblèm oubyen enkyetid avèk sèvis transpò w, tanpri, kontakte pwogram EI ou a.
Si pwogram EI a pa reponn ou oswa si w pa dakò ak repons pwogram nan, ou mèt kontakte:
Depatman Sante Piblik Massachusetts
617-624-6060 
TTY (pou moun ki soud): 617-624-5992	

haitian creole

Men kiyès ki bay enfòmasyon sa a:

Depatman Sante Piblik Massachusetts (DPH)

ak

EOHHS Biwo Transpò Sèvis Imen (HST)

www.mass.gov/HST

Jiyè 2019

Depatman Sante Piblik
Massachusetts

Biwo Transpò Sèvis Imen